
DI NOS TUR PA 

ProME MINISTER 


7 Wever- Слеоеҳ, 
CONSEHO DI MINISTER DI REINO A 


APROBA ACUERDO DI CONDICIONNAN PA 


A чы 


Diabierna 24 di juni mainta, Con 
aproba e condicionnan pa Aruba por yega na stop e recorte 
di 12.6%. Manera ya a wordo anuncia na mei ultimo, Aruba y 
Hulanda a yega na un acuerdo bou di cua condicionnan Aruba 
lo por stop e recorte. E acuerdo aki, a wordo aproba diabierna 
mainta pa Conseho di Minister di Reino. Aruba awo tin e 
lista oficial di e condicionnan cu mester cumpli cu ne. Prome 
Minister Evelyn Wever-Croes a duna di conoce cu ya caba 
Aruba ta hopi avansa den cumplimento di e condicionnan aki. 


E prome condicion ta cu e ley di Landsverordening Normering 
Topinkomens (LNT), e asina yama Wever-Croes Norm, mester 
wordo aproba pa Parlamento. Dialuna 27 di juni e LNT lo wordo 
trata den Parlamento. Ta di spera cu Parlamento bay di acuerdo 
cu esaki pa asina entrante juli proximo, tur empleado cu ta 


STOP RECORTE DI SALARIO 


traha pa Gobierno y den fundacionnan cu ta wordo subsidia pa 
Gobierno, por haya e 5% bek riba nan salario. 


E di dos condicion ta cu e suma cu lo mester paga mester ta 
den presupuesto di pais Aruba. Prome Minister a enfatisa cu 
ya caba e suma a wordo presupuesta. Gobierno ta buscando 
e fondonan pa compensa e gastonan y tambe mester un 
conseho di CAFT riba e tema aki. CAFT a duna di conoce cu 
despues di e reunion di Conseho di Minister di Reino awe, e lo 
duna su conseho. Ta di spera e ora cu dentro di algun dia por 
haya e conseho di CAFT. 


Editres condicion ta cu politiconan, minister y parlamentarionan, 
ta sigui mantene e recorte di 25% riba nan salario. Tanto 
Gobierno como Parlamento a bay di acuerdo cu esaki. 


Un condicion tambe pa pone atencion riba dje ta cu pa Aruba 
stop e recorte completo, mester ta den cumplimento cu e 
normanan di e presupuesto. Esaki pa awo no ta relevante pero 
si lo ta relevante den futuro. 


“Cu e decision di Conseho di Minister awe mainta, e prome 
paso a wordo tuma pa Gobierno stop e recorte. Manera cu 
Gobierno a anuncia na varios ocasion, e plan ta pa cuminsa 
paga 5% na tur empleado publico y esnan di fundacionnan 
cu ta wordo subsidia pa Gobierno entrante juli venidero. Cu e 
decision di awe, esaki ta mas cerca di wordo realisa”, Prome 
Minister Evelyn Wever-Croes a duna di conoce. 

Prome Minister Evelyn Wever-Croes: 


Reunion cu CFT 
Gobierno di Aruba ta comprarti preocupacionnan di CFT 


TA DELIBERANDO CUAL TA E FORMA MAS 
RESPONSABEL Y DURADERO PA NOS SALI 


DI E DEBE 


e College Financieel Toezicht, CAFT. Henter e Colegio di 
supervision ta na Aruba como tambe e Secretariado. Prome 
Minister Evelyn Wever-Croes tawata tin un reunion separa 
tambe cu Presidente di CFT, señor Gradus. 


Prome Minister a indica cu e reunion a cana bon y ameno 
apesar cu ta den momentonan hopi dificil y critico pa loke ta 
trata e finansas publico di Pais Aruba. Reunion importante 
manera esunan cu a tuma luga dialuna atardi, semper ta yuda 
pa yega na palabracionnan mas concreto. 


Di parti di CFT, nan a trece nan preopacionnan dilanti. E debe 
di pais ta keda un punto di preocupacion di CFT y esaki sigur, 
Prome Minister a enfatisa, ta un preocupacion cu Gobierno di 
Aruba ta comparti. Un punto cu CFT a trece dilanti tocante e 
debe ta cu nan kier pa Aruba cuminsa baha e debe mas lihe. 
Pa esaki, Aruba mester cuminsa crea surplus. 


“Nos tambe ta kere cu nos mester crea surplus y baha nos 
debe. Sinembargo, ta necesario patuma un tempo pa recupera. 
Pasobra na e momento aki, nos pueblo ta pasando den hopi 
dificultad caba”, Prome Minister a expresa. 


NACIONAL 


Prome Minister a duna di conoce cu si Aruba sigui 
recomendacionnan di CFT di baha debe mas tempran, lo mester 
bin cu mas medida y corta hopi mas gasto den entidadnan 
manera Cuerpo Policial, den Ensefiansa entre otro, y of den 
tur servicio basico cu Gobierno ta duna. Di parti di Gobierno 
di Aruba, a indica na CFT cu Gobierno kier tambe yega na 
surplus pero na un forma responsabel y sostenibel. Riba e 
punto aki, lo sigui delibera cual ta e forma mas responsabel y 
duradero pa nos sali di e debe nacional. 


Prome Minister a informa cu Gobierno a pidi IMF yuda den e 
discusion aki y indica loke nan ta mira cu Aruba mester logra 
na surplus y pa cuminsa paga e debe. Cu e raport di IMF hunto 
cu CFT, lo yega na un maneho financiero nobo pa paga debe 
di nos pais. 


CFT a indica su preocupacion tambe pa loke ta trata gastonan 
di cuido y a pidi Gobierno un biaha mas pa introduci 'eigen 
bijdrage' y e positieve lijst. Gobierno a splica cu e positieve lijst 
ya ta hopi avansa. Y tambe Gobierno a indica na CFT cu pa 
loke ta trata e eigen bijdrage, esaki awo ta dificil den e tempo 
dificil cu Aruba ta pasando aden. 


No solamente CFT ta preocupa cu e debenan haci door di 
Covid, sino e debenan di e PPP proyecten cu ta proyectonan, 
manera conoci, di e gobierno anterior di otro asignatura. E 
debe aki di PPP, ta pone cu cada aña e pueblo di Aruba mester 
paga riba 100 miyon florin. 


"Manera nos sa, cu esakinan ta e debenan cu a keda scondi 
pasobra nunca e gobierno anterior tawata kier pa nan pone 
riba e debe di Aruba. Pero awo CFT kier pa tene cuenta cu 
esaki y pone atencion riba e tema aki. Diferente otro tema 
tawata puntonan di discucion na unda cu a yega na bon 
palabracionnan riba con lo sigui comunica cu otro, intercambia 
informacion cu otro y yega na miho comprendemento mutuo. 


CFT ta un consehero di pais Aruba riba e tereno financiero. 
Gobierno di Aruba ta aprecia e consehonan apesar cu no 
ta tur ora por cumpli cu nan. Gobierno awo mester contesta 
algun carta, pa cual a haya algun dia adicional pa haci esaki. 
Gobierno lo sigui den e procesonan normal y legal, pero cu un 
miho comprendemento di e situacion di Aruba. y pa esaki mi ta 
hopi agredecido", Prome Minsiter Evelyn Wever-Croes a duna 
di conoce. 

Prome Minister Evelyn Wever-Croes: 
Aclariando dudanan cu cierto lider sindical a expresa 


PROME MINISTER UN BIAHA MAS A SPLICA 
E TRAYECTO CU GOBIERNO A TUMA PA 
YEGA KITA E RECORTE SALARIAL 

Durante e dianan aki, por a tuma nota di expresionnan di cierto 


lider sindical cu ta expresa duda den locual cu Gobierno ta 
trece dilanti te hasta bisando cu Prome Minister di Aruba ta 
gaña pueblo. Prome Minister Evelyn Wever-Croes, durante 
Conferencia di prensa di Gobierno di Aruba, a aclaria e 
expresionnan haci door di sindicato y un biaha mas a splica 
tocante e trayecto pa logra kita e recorte salarial. 


Premier di Aruba a enfatisa cu e trayecto cu ta encaminando ta 
basa riba hecho y ta netamente locual cu Gobierno ta papiando 
di dje ya pa 8 luna largo caba, den tur transparencia y claridad 
como tambe na un manera comprendibel pa tur, incluyendo 
sindicatonan. Den tur comunicacion, radio, television, corant 
y medionan social, Gobierno a percura pa informa tocante 
e trayecto pa logra kita recorte. Mas ainda, Prome Minister 
y Secretario di Estado di Reino ta papia riba mesun nivel y 
mesun cos ora ta trata di e topico aki. 


Prome Minister a duna di conoce cu ya desde october aña 
pasa Gobierno a haci peticion na Hulanda pa e aña aki, 2022, 
presupuesta y paga e placa cu a wordo corta den e di dos mita di 
aña. Na januari Gobierno a sinta cu sindicatonan, sinembargo 
nan no tabata contento pasobra nan tabata kier ful e 12.6% 
mesora. Gobierno na e momento ey a splica e sindicatonan, 
detayadamente, den tur transparencia y claridad, cu esaki no 
tabata posibel financieramente pa Pais Aruba carga esaki. 


stop e recorte, toch Aruba a sigui insisti. Consecuentemente 
na mei a delibera cu Secretario di Estado di Reino, señora 
Alexandra van Huffelen riba esaki, y riba dia 20 di mei, van 
Huffelen a informa cu a logra convence su Conseho di Minister 
na Hulanda, pa permiti Aruba cuminsa cana e caminda, contal 
Aruba cumpli cu algun condicion. E informacion aki a keda 
publica den un relato di prensa door di Secretario di Estado, cu 
e plan pa bay Conseho di Reino dia 24 di juni pa nan aproba 
esaki. Y esaki a pasa tambe diabiern 24 di juni. 


Lamentablemente, Prome Minister a expresa, Corsou y Sint 
Maarten a pidi pa pospone e Conseho di Reino aki y ta sigui na 
mesa cu Hulanda. Den fin di siman, na momento cu Secretario 
di Estado tabata na Aruba pa reunionnan riba nivel di Gobierno 
cu Aruba, Corsou, Sint Maarten y Hulanda, Aruba a yega na 
acuerdo cu Hulanda na condicionnan cu a wordo aproba den 
Conseho Minister di Reino. 


Concluyendo, Prome Minister a enfatisa cu Aruba na e 
momentonan aki ta un paso mas cerca den direccion di pone 
e recorte salarial den pasado, cuminsando cu e pago na 
juli. Aworaki cu positivismo y optimiso lo wak pa cumpli cu e 
condicionnan y sigui padilanti. 


Diabierna 24 Juni 2022 


Prome Minister Evelyn Wever-Croes: 
REFLEXION 


BAN KEDA ENFOCA RIBA COSNAN POSITIVO 


Ban saca forsa pa hunto nos hiba Aruba padilanti 


Na fin di siman y riba e dia festivo di San Juan y Dera Gay, 
Prome Minister Evelyn Wever-Croes ta encurasha pueblo di 
Aruba pa enfoca riba cosnan positivo cu tin rond no obstante e 
temponan dificil cu mundo y pueblo di Aruba tambe ta pasando 
aden.Cu positivismo lo logra haci di nos pais, un pais fuerte y 
resiliente. 


Prome Minsiter: 

“Aruba ta pasando ainda den temponan dificil. Berdad nos a 
sali di Covid pero aworaki mundo y nos pais a cay den un crisis 
nobo, e conflicto di Ukraina cu a causa e aumento drastico 
di prijsnan di crudo, gasoline y productonan petrolero. Nos ta 
importa practicamente tur cos, esey kiermeen nos ta importa 
e aumento di prijsnan di otro paisnan y consecuentemente aki 


na Aruba tambe costo di bida a subi. 


Ora costo di bida ta subi asina, nos ta encontra cu temponan 
dificil y hopi biaha nos por perde enfoke. Pero mi ta kere ta 
importante pa nos cada uno keda enfoca riba cosnan positivo 
den nos bida. Wak rond di bo cuanto cos positivo tin den bo 
bida. 


Talbes mi por yuda bo cu un algun cos positivo cu awe ta pasa 
den nos pais. Siman pasa tabata tin 923 caso activo di Covid 
na Aruba y awe nos ta na 469 caso activo. Esaki ta algo hopi 
positivo. Esaki no kiermeen cu Covid a bay. Ainda tin 469 
persona cu Covid, 9 persona den Hospital y 1 den ICU. Pero 
e un noticia aki ta un indicacion cu nos tin e situacion ainda 
domina. 


Otro noticia positivo ta e prome paso cu a wordo tuma awe, 
diabierna 24 di juni, den Conseho di Minister di Reino. Gobierno 
por cuminsa prepara pa paga e 5% otro luna na tur esnan cu 
ta traha pa Gobierno y esnan cu ta traha pa fundacionnan cu 
ta wordo subsidia pa Gobierno. 


Y asina, den bida di cada un di nos, tin cosnan positivo rond. 
Ta keda na nos si nos kier wak e positivism of si nos kier keda 
lesa, scucha, wak y kere noticianan eyfo cu ta hopi negativo y 
ta pone nos pueblo den luz negativo tambe. 


Aruba tin mester di nos tur, ainda tin mester di nos tur. Hopi 
di nos ta cansa ta berdad. Pero ban saca forsa manera nos a 
haci semper manera Arubianonan cu ta stima e baranca aki, 
cu ta orguyoso di e pida baranca aki, cu ta stima nos famia y 
nos pais, ban saca forsa di eynan pa hunto nos hiba Aruba 
padilanti. 

CU OPTIMISMO, 
POSITIVISMO Y 


DETERMINACION 
NOS TA LOGRA 


E 
MINISTER 


iemosra Maduro 


Den cuadro di e campaña 3C-TRECE: 
MINISTER XIOMARA MADURO A RICIBI FOR DI 
MINISTER DANGUI ODUBER E MATERIALNAN 
INFORMATIVO Y DI GUIA RIBA COVID-19 CU 
A WORDO PRODUCI PA DEPARTAMENTO DI 


SALUD PUBLICO 


E campaña 3C ta den full swing y e siman aki Minister di 
Cultura Xiomara Maduro encarga cu Archivo Nacional Aruba 
a ricibi for di Minister di Salubridad Publico y Turismo Dangui 
Oduber y Relacionista Publico di Departamento di Salubridad 
Publico Jurette Croes, tur material informativo y di guia cu a 
wordo produci y uza durante e pandemia di Covid19 na Aruba. 
E pandemia no a bini cu un manual y ta pesey mas cu claro 


e esfuerso cu a wordo hinca pa produci informacion pa por 
guia e pueblo di Aruba den henter e pandemia, ta informacion 
valioso cu por sirbi como guia tambe pa si despues algo pasa 
na Aruba, nos lo sa con pa cana. 


Despues cu Minister Xiomara Maduro a ricibi e USB stick cu e 
informacion for di Minister Dangui Oduber y e documentonan 


di entrega y ricibimento a wordo firma pa ambos mandatario, 
na su turno Minister Maduro a entrega esaki na director di 
Archivo Nacional Aruba Raymond Hernandez. 


Minister Xiomara Maduro ta gradici su colega Dangui Oduber 
y ful e team di Departamento di Salubridad Publico pa esaki y 
tambe Archivo Nacional kende awo lo perura pa e informacion 
keda archiva y tambe pa e informacion keda exponi na pueblo 
general pa mira tur esaki. Minister Maduro ta invita comunidad 
como tambe instancianan pa participa den e Campaña 
3C-TRECE pa yuda colecta y entrega nan materialnan historico 
den forma di documento, potret, material audio-visual y digital, 
pa asina nos conoce historia di nos Pais y cu esaki por wordo 
conserva pa nos futuro generacion. 


24 JUNI 2022 
AN CELEDK/ 


FELIZ DIA DI SAN JUAN - DERA GAY, 


Gabinete Wever-Croes || 

Y DUNA PIRRIDAD 


CIUDADANO 


MINISTER 


E di cuatro edicion di e ο ος di Salud Publico na 


Aruba a cera exitosamente 


PALABRAC 
ACI PA MEH 

Aruba, Curagao, Sint Maarten y Hulanda a traha hopi intensivo 
hunto pa enfrenta e pandemia di Corona na e mihor manera 
posibel den Caribe. E experencia den e temporada di crisis 
a mustra nos bon cla con importante e ta pa tin un bon 
cooperacion pa mehora e atencion medico pa e residentenan 
di e parti di Reino Caribeño. E cuater paisnan e siman aki na 
Aruba a haci palabracionnan pa tuma pasonan nobo den e 
proximo periodo. Algun di e palabracionnan cu a wordo haci ta 
riba e mehoracion di preparacion di un pandemia den e region 
di Caribe, e cooperacion cu tin den situacion di crisis manera 
por ehempel horcan, maneho di prevencion, manera combati 
e problematica di sobre peso y tambe un mihor cooperacion 
hospitalario pa e calidad di cuido por wordo mehora y por 
ehempel e personal di enfermería por ricibi nan entrenamento 
conhuntamente. 


Representantenan di ministerio di Salud di Aruba, Curaçao, 
Sint Maarten y Hulanda y representantenan den e veld di salud 
a reuni na Aruba den e siman di 20 di juni pa e di cuater reunion 
di e cuater paisnan. E paisnan a constata cu tin similaridad y 
diferencianan den e sistema di salud y tin mas posibilidad pa 
traha hunto pa di e manera aki fortalese e atencion medico den 
e parti di Reino Caribeño. 


A papia di e siguiente topiconan: Implementacion di e 
“International Heath Regulations”, preparacion di pandemia, 


IONNAN NOBO A KEDA 
rin CU 
E HULANDES 

P Ч Y | 


DI SALUD 


Cooperacion den crisis y calamidad, legislacion den salud 
mental, prevencion, structura di calidad y acreditacion pa 
profesionalnan den cuido y institucion, entrenamento y 
educacion den cuido y e cooperacion entre e hospitalnan den 
forma di Dutch Caribbean Hospital Alliance (DCHA). 


Cooperacionnan mas intensivo 

Varios accionnan a keda formula durante e vierlanden 
overleg y diferente grupo di trabou lo wordo institui den e 
periodo nos dilanti pa duna contenido na e palabracionnan 
cu a keda haci. E palabracionnan cu a keda haci ta: ta bay 
inverti den un sistema di vigilancia pa monitoria malesanan 
contagioso y malesanan no transmisibel (NCD's), pa traha 
hunto riba e acceso pa haya medicamento y material medico 
den preparacion pa un pandemia of calamidad den regio, pa 
intercambia conocemento riba intervencionnan cu ta promove 
salud, pa establese un structura/sistema y pa crea un trayecto 
pa studiantenan di Caribe por completa un specialisacion 
medico den henter Reino Hulandes. 


Den e context di e cooperacion entre hospitalnan di DCHA, e lo 
ta posibel pa tin cooperacion mas intensivo den otro areanan 
cu e miras pa promove eficiencia, calidad y sostenibilidad di 
cuido den regio. Topiconan cu tin cooperacion lo continua y 
expandi inclui e compranan den conhunto, entrenamentonan, 
preparacion di pandemia y un organisacion eficiente di e cuido 
hospitalario den e islanan. 


Entusiasmo pa futuro 

Minister Oduber (Aruba), Minister Pietersz-Janga (Curacao), 
Minister Ottley (Sint Maarten) y StaatsSecretaris Van Ooijen 
(Hulanda) ta confidente, motiva y entusiasma pa cu e 
colaboracion entre e paisnan den Reino. E colaboracion aki 
lo garantisa cu Aruba y tur e paisnan den reino por ofrece nan 
comunidad un systema di salud publico y cuido medico mas 
sostenibel y di mihor calidad. 

HORCA 


Prepara bo plan basa 
ariba tur nos tips pa 
temporada dl horcan 


Identifica e refugio 
temporal mas 
cerca di bo 


Check e condicion 
di bo cas y cubri 
bentana cu porta 


Almacena cuminda 
den blekl y awa 


Mantene bo mesbon 
Informa. Atende e 
recomendacionnan di 
e autoridad concerni 


No sali si bo ta den un 


luga sigur,e obhetonan 


cu ta bula rond por 
ocaslona un accident 


Keda cas of caminda 
bota refugia, biento 
lo ta hopi fuerte 


Hala leu for di 
bentana y portanan 
di glas cu por kibra 


ὃν 
(A) 


Keda pendiente pa 
Informacionnan 
metereologico 


Check den ΚΙ 
condicion bo 
cas ta 


No cende suafel of 
bela, te ora bo ta sigur 
cu no tin un leak di gas 


Uzatelefon pa 
emergencia so 


2022 CU E МЕТА РА 

азтан ENGRANDECE 
ENSENANSA Y 
NO LAGA NIUN 
MUCHA ATRAS 

MINISTER ENDY CROES A BISHITA COLEGIO 
LAURA WERNET PASKEL EN CONEXION CU 


DIA DI SAN JUAN - DER 


Diahuebs ultimo den cuadro di celebracion di Dia di San Juan, 
Minister Endy Croes a bishita Colegio Laura Wernet Paskel 
na Santa Cruz. E mandatario a pasa saluda e alumno y 
docentenan. Minister Endy Croes por a aprecia tur e bunita 
presentacionnan di baile di Dia di San Juan cu e alumnonan a 
prepara. E mandatario a expresa cu ta un honor di por entrega 
certificado di trahe cultural di e fiesta di San Juan — Dera gay 
na e alumnonan di cada klas. 


Minister Endy Croes ta gradici e alumnonan como tambe e 
docentenan pa e bunita recepcion y un mainta ameno. Alabes 
ta felicita Colegio Laura Wernet Paskel cu un bunita celebracion 
cultural. 

ENFOCANDO 


BIENESTAR 
DI CADA FAMIA 


Despues di su bishita di biahe na Hulanda: 


MINISTER GLENBERT CROES A RICIBI 
DELEGACION DI MINISTER DI ENERGIA Y 
CLIMA DI HULANDA 


Un lazo estrecho a wordo crea cu e biahe di trabou recien 
cu e mandatario Arubiano a haci na Hulanda. Na nos madre 
patria Minister Glenbert Croes a reuni cu entre otro Minister di 
Energia di Hulanda. Durante e reunion en cuestion, Sr. Croes 
a entrega e National Energy Policy di Aruba pa cual awe na 
Aruba a continua cu e reunionnan cu a cuminsa na Hulanda. E 
mandatario Hulandes a keda hopi satisfecho di tende cu Aruba 
tambe ta encaminando e trayecto pa por cumpli cu e acuerdo 
di Paris 2050. 


Na Hulanda a yega na diferente metanan comun, cu 
conhuntamente lo kier haci realidad den interes y na beneficio 


A 


IMA 


di nos paisnan cu ta forma Reino Hulandes. 


Delegacion di Ministerio di Energia y Clima di Hulanda, Sres. 
Hamza Kacha y Dimitri Verhoeven, ta bishitando Aruba en 
conexion cu e proposicion di banda di Minister Glenbert Croes 
na su Colega Minister Rob Jetten, pa organisa un Energy 
Summit den Reino. 

Aruba ta tuma iniciativa pa organisa un Energy Summit 
pa tur pais den Reino y posiblemente pa region, pa asina 
conhuntamente tur pais traha den cooperacion cu otro pa yega 
na uso di energia sostenible rumbo Paris 2050. 

Departamento di Salud Publico: 


UPDATE 24 DI JUNI 2022 


Segun resumen semanal di awe diabierna, 851 persona 
a recupera den e siman aki y un total di 615 caso nobo di 
COVID-19 a keda registra. 


E cantidad di casonan activo di COVID-19 pa awe ta 469 y 
cantidad di fayecidonan relaciona cu COVID-19 a aumenta na 


Datos ta ilustra casonan nobo di COVID-19 cu un averahe 
semanal di 88 caso positivo pa dia y un averahe di “Positivity 
rate' semanal di 49% pa dia. 


Actualmente na Aruba tin 9 persona interna cu of debi na 
COVID-19 di cual 8 riba piso general y 1 ta den ICU. 


221. Forsa na famia di e fayecidonan. Na Colombia no tin ningun pashent di COVID. 


RESIDENTE NO-RESIDENTE 

Positivo 


VACUNA 


PA NOS РОВ 
7 ve; 
Род, 


Bebe mas cu ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia. Pa logra esaki, bo 
por inclui un glas di awa cu cada cuminda, incluyendo ora bo 
come cualkier 'snack' nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! 4 


Ami 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 


@ 


: VACUNA! 

ARUBA TA PONE PROME PASO PA INICIA 
REDUCCION DI RECORTE DI SALARIO 

porciento. Esey a wordo dicidi awe den Conseho di Minister di 
Reino. Curacao y Sint Maarten no a ricibi lus berde ainda, nan 
ta evaluando e condicionnan ainda. 


Secretario di Estado Alexandra van Huffelen di Relacionnan di 
Reino kier ofrece Aruba, Curacao y Sint Maarten e espacio pa 
cuminsa cu e reduccion den e recorte salarial. E ta contento 
cu Aruba por pone e prome paso. “Tur hende ta conciente cu e 
costonan di bida na e momento aki ta subiendo drasticamente. 
Ta logico tambe e ora cu a considera pa reduci e recorte di 
salario. Y ta bunita cu Aruba ta mira e posibilidad pa haci esaki 
awor." 


Pa cuminsa reduccion den e recorte di salario Hulanda a pone 
cuater condicion: 

- E introduccion di e 
topinkomens. 

- E capital pa e reduccion parcial of completo di e recorte 
den salario mester ta inclui den e presupuesto propio. C(A)ft ta 
controla esaki. 

- Na momento cu e recorte salarial wordo elimina 
completo, no lo por tin un deficit mas den e presupuesto, a lo 
menos cu un situacion imprevisto surgi di nobo. 

- E recorte di 25% riba salarionan di politiconan pa awor 
ta keda na vigor. 

Tambe a pidi e paisnan pa, si ta posibel, den e reduccion: 

- Duna prioridad na e salarionan mas abou pa ricibi e 
reduccion den recorte salarial, ja cu esakinan ta sinti e efecto 


landsverordening normering 


Aruba por inicia cu e reduccion den e recorte salarial di 12,6 

di e subida di costo аі bida mas duro 

- Presta atencion riba e acuerdonan haci anteriormente 
den e landspakketten pa modera condicionnan laboral 

- Para keto na e hecho cu pa motibo di e reduccion den 
recorte salarial cierto trahadornan di gobierno por tin chance 
di tin salario mas halto cu politiconan cu ta cai bou di e recorte 
di 25% ainda. 


Secretario di estado Van Huffelen ta spera cu Curacao y Sint 
Maarten por cuminsa marca paso tambe dentro di corto pa 
cuminsa cu e reduccion den recorte salarial tambe. Pa percura 
cu no lo tin retraso causa pa e reces di zomer te ora tin e 
siguiente RMR, Minister di Finanzas y Secretario di Estado ta 
autorisa pa determina si a cumpli cu e condiconnan y tuma un 
decision como resultado. 

SDG Aruba ta haci un yamada na comunidad pa comparti cu nos: 


“CON BO INICIATIVA TA CONTRIBUI PA LOGRA E 
17 METANAN PA UN DESAROYO SOSTENIBEL”” 


Comparti bo iniciativa cu Nacionnan Uni 


Den september 2015, tur miembro di Nacionnan Uni (UN) 
unanimamente a adopta e programa internacional mas 
integral y ambicioso pa por crea un mundo mas sostenibel pa 
tur, creando 17 meta specific, Metanan Mundial pa Desaroyo 
Sostenibel (SDGs), pa logra un miho mundo cu nos tin awo 
pa 2030. Aruba tambe ta parti di e esfuerso pa por logra e 
obhetivo aki. Pa crea un miho Aruba y uno mas sostenibel, 
nos kier scucha mas di e sector educacional, negoshinan y 
organisacionnan no gubernamental y departamentonan, con 
nan ta contribui na e metanan aki. Ta requeri e esfuerso di tur 
pa logra e metanan. 


E lista di “TO DO's” aki ta crea un agenda na unda cu e 
desaroyo no ta basa solamente riba e perspectiva economico 
pero tambe ta inclui aspectonan social y di medio ambiente. 
Pa por implementa un structura efectivo di e Metanan Mundial 
pa Desaroyo Sostenibel (SDGs) y e agenda extenso pa 2030 
y crea un Aruba miho y sostenibel, ta rekeri un comunidad 
comprometi y mas activo. Mas uni nos ta, mas y miho nos ta 
logra. Realisando cu no tur por wordo realisa pareu. 


Pa sigui encurasha paisnan pa implementa e metanan aki, 
Nacionnan Uni a establece un proceso yama “SDG Voluntary 
National Review (VNR)” cu ta permiti paisnan reporta riba e 
implementacion di e metanan aki y pa esaki wordo revisa. 


E proceso di revision door di miembronan, lo provee 
recomendacionnan riba con pa mehora e proceso di 
implementacion di e metanan aki riba nivel nacional. 


Basa riba e revision, recomendacionnan ta wordo duna pa 
mehora e proceso di implementacion nacional di e metanan di 
Nacionnan Uni. Aruba lo ta inclui den e ‘$06 VNR Report di 
Reino Hulandes. 

Riba 14 di juli 2022, tur pais den Reino Hulandes lo presenta na 
Nacionnan Uni e progreso cu nan a haci den implementacion 
di e SDGs y lo accentua tur e retonan cu nan tabata confronta. 
Tur esaki ta den e “Aruba SDG Report” cu lo wordo presenta 
na Nacionnan Uni. 


E comision di SDG Aruba, cu a keda institui pa provee un 
direccion strategico y pa coordina e implementacion di e 
SDGs, a organisa diferente sesion pa envolve e comunidad 
pa identifica bon practicanan di organisacionnan local den 
implementacion di e metanan di Nacionnan Uni. 


A captura y raporta varios iniciativa. Sinembargo tin mas 
inicitaiva y oportunidadnan na Aruba cu por contribui den logra 
e SDGs. Riba e website nos ta comparti e storianan aki den un 
rapport mas elabora. E rapport di Reino lo wordo entrega na 
Nacionnan Uni den un forma digital cu un link na e website di 
SDG Aruba www.sdgaruba.com. 


Pa esaki, nos ta pidi e sector educacional, organisacionnan y/ 
of companianan pa entrega nan storia di loke nan ta haciendo 
pa contribui na logro di e metanan aki. Por bishita e website di 
SDG Aruba y yena e formulario di e storia con bo compania ta 
implementando e SDGs na Aruba. Nos ta desea di siña di bo. 

“SILVER ENTREPRENEURSHIP" WORKSHOP PA 
(PRE-) PENSIONADONAN TAWATA NON ATENDI 


Dia 20 pa 24 juni 2022, Departamento di Asuntonan Economico, 
Comercio y Industria mediante su unit di Iniciativa pa Desaroyo 
pa Empresa Arubano (IDEA) a organisa e workshop di 'Silver 
Entrepreneurship for retired or soon to be retired', pa tur (pre- 
) pensionado cu ta desea di uza nan carera y experiencia di 
bida den nan mesun negoshi. 


E siguiente oradornan a sa di presenta profesionalmente cu e 
siguiente topiconan informativo y interesante: 


* Sr. Dave Martinus, Certified Business Coach di ActionCOACH, 
a presenta 'Resources to Help you Become an Entrepreneur', a 
enfoca cu si bo kier ta un comerciante profitabel bo tin cu corda 
pa traha 'ariba' bo negoshi y no solamente 'den' bo negoshi. Un 
formula cu sr. Martinus a presenta tabata: DREAMS x GOALS 
X LEARN x PLAN x ACTIONS = RESULT. Sr. Dave a presenta 
hopi topiconan interesante manera Financial Freedom y 
Financial Discipline y finalmente a demostra di ta un tremendo 
coach pa tur comerciante; 

* Sra. Louella Croes, Business Development Advisor den unit 
IDEA na Departamento di Asuntonan Economico, a presenta 
e informacion, guia y tur e educacion nan cu nan ta ofrece pa 
prepara pa habri un negoshi of pa maneha un negoshi mas 
eficiente y manera debe ser. Tambe a presenta tips nan pa 
tene cuenta cune pa ora di habri un negoshi. Tambe a pone 
hopi enfasis riba e importancia di educacion pa maneha un 
negoshi. 

* Sra. Mary Baarh, hoofd di e afdeling di Vestiging van Bedrijven 
na Departamento di Asuntonan Economico, Comercio y 
Industria, a elabora riba e permiso y ley pa establecimento di 
negoshi, definicion di un negoshi, liña di maneho di gobierno, 
procedura pa introduci un peticion, afspraak cu mester wordo 
hasi via website: www.deaci.aw, gastonan pa aplica pa un 
permiso etc.; 

* Aduana Aruba; sr. Enrico Soto y sra. Sharina Hernandez a 
presenta informacion nan importante (incluyendo producto 
y materialnan liber di impuesto) pa esun nan cu ta importa 
producto/material pa nan actividadnan comercial y tambe pa 
esun nan cu lo bay exporta nan producto. Tambe tawata tin 
informacion nan importante tocante impuesto liber pa esun 
nan cu kier cuminsa practica agricultura comercial. 

* Departamento di Asuntonan Economico, Comercio y Industria, 
sra. Gayle Arendsz a conscientisa e participantenan di e 17 
metanan di SDG (Sustainable Development Goals) y despues 
e la enfatisa e.o. riba Corporacion Sostenibel, Compas di SDG 
yeLiderazgo Sostenibel cu por wordo practica den bo negoshi 
pa tin un maneho sostenibel den bo actividad nan comercial. 
* Notaris Johnson; a presenta temanan di: formanan legal 
di negoshi (eenmanszaak/ NV/ VBA), sucesion empresarial, 
diferencia den forma legal di companianan ora cu bo lo kier 
cuminsa un negoshi y tambe a presenta tocante testament/ 


herencia (kico por laga atras y pa ken). Durante e presentacion 
di Notaris Johnson, a bin hopi pregunta dilanti, di cual Notaris 
a sa di contestanan claramente; 

* Sr. Cristian Garcia di SVB a duna hopi informacion valioso na 
tur presente tocante e primanan social pa un dunado di trabao 
y e trahado. SVB a enfoca cu tur empleado mester wordo 
inscribi y tambe paga premie ya for di su prome dia di trabao. 
E premie di cada empleado lo wordo calcula abase di ki tipo 
di trabao e persona ta eherce. Cobransa di esaki por bin den 
e formanan aki, voorlopige-, definiteve- y cesantia aanslag. E 
seguronan na SVB ta pa malesa y accidente. Un cos ta sigur 
den opinion di SVB, pa no tuma riesgo, inscribi bo mes como 
negoshi, paga bo prima nan y evita boet; 

Continuacion “SILVER ENTREPRENEURSHIP” WORKSHOP PA (PRE-) PENSIONADONAN.... 


* Sr. Julieta van der Biezen, kende ta un 
financial controller y ta dofio di You Count 
Administration & Consultancy, a hasi su 
presentacion hopi claro tocante, Small 
Business Administration; * Sr. Ludwig 
Rasmijn y sr. Randy Maduro di Santa 
Rosa, a elabora tocante posibilidadnan 
pa bira un Agripreneur. Temanan cu a 
bin dilanti durante nan presentacion 
tabata tocante Aquaponics, Hydroponics, 
productonan local, hofi chikto, matanan 
chikito, con pa baha gastonan, con 
bo por hasi di bo hobby un negoshi, 
con un pensionado por beneficia di 
su hofi of cunucu y a mustra diferente 
agripreneurnan exitoso riba nos isla etc.; p 
* Sr. Benny Richardson, tabata tremendo. 
Sr. Richardson ta un Training Coach. Κ᾿ 
Un meneer di 80 plus, curpa bon teni y 
fisicamente hopi saludabel a bin cu su 
presentacion y tabata sa con pa inspira 
y conscientisa tur presente tocante 
nan “life style’, comemento saludabel y |. 
movemento, cu ta e secreto pa keda den Д 


un “healthy shape'. Sea mentalmente 

bon prepara pa ta un bon comerciante, y hasi loke bo ta 
gusta, tabata algun tips cu sr. Richardson a trece pa dilanti. Sr. 
Richardson ta un training coach, pa tur cu ta desea di join e; 

* Sr. Ulrich Hermans y Francois Croes, Innovation Advisors 
di Futura, a presenta e.o. “Future of Work”, e futuro skills nan 
pa 2025 etc. Tambe nan a hasi un ehercicio chikito pa analisa 
e problemanan cu lo por encontra den nan trayectoria pa por 
start un negoshi; 

* Sra. Judella Trim di Departamento di Asuntonan Economico, 
Comercio y Industria/unit IDEA, a presenta pakico un Business 
Plan ta importante y tambe con pa traha un plan di negoshi. 
Na final di e presentacion, e participantenan a logra traha riba 
un draft pa nan plan di negoshi den grupo y un par di grupo a 
presenta esaki na e audiencia. 


* Tabata tin tambe intercambio di experiencia di: 

- Sr. Lionel Rumnit, kende ta specialisa como Job Coach na 
“Trampolin pa Trabao', y a conta, con e ta train e personanan cu 
desabilidad pa den futuro por dentra den mercado laboral den 
nos sociedad. Sigur un trabao hopi bunita, cu ta un ehempel di 
“Social Entrepreneurship"; 


- Sra. Susie Franken, propietaria di Djiespie's Place; a comparti 
e storia di nan negoshi di famia cu e participantenan y con nan 
a crece durante e ultimo añanan cu nan actividad nan pa nos 
grandinan; 


- Sr. Merrill Robles (un pensionado), a conta con e a juda 
comunidad pa medio di su negoshi y pafor di su negoshi. Sr. 
Robles a comparti hopi tips na e grupo di participantenan. 


Un total di 16 persona a participa activamente den e workshop 
aki y a ricibi riba e ultimo dia un “certificado di participacion”, cu 
a wordo entrega door di minister Sr. Geoffrey Wever. Minister 
Ursell Arends tambe tabata presente e ultimo dia di certificado 
y a hiba bunita palabranan di motivation y a felicita tur presente 
cu a logra haya nan certificado. 


Idea ta sumamente contento cu e contenido y acogida di 
e workshop y tambe di e bon comentarionan ricibi di su 
participantenan. Un workshop sigur hopi interactivo y un 
tremendo presentacion di parti di tur e oradornan. 


Tambe IDEA kier remarka cu mayoria di nan workshopnan ta 
gratis y ta dedica na un y tur cu kier cuminsa un negoshi of 
tin un negoshi existente y kier educa nan mes riba diferente 
topico comercial. 


Un danki na tur e participantenan y un danki special na tur 
e presentadornan cu a comparti nan experticio cu tur esnan 
presente. IDEA ta gradici tur e coleganan di DEZHI cu a yuda 
na un of otro manera. 


Keda pendiente pa mas workshop den lunanan venidero cu lo 
wordo organisa door di IDEA. 


Por sigui nos riba Facebook page @ldea-Aruba pa mas 
workshop venidero, nos curso Empresario Prepara cu lo 
cuminsa di 5 september 2022 y otro actividadnan di IDEA den 
futuro. Tambe por bishita nos website nobo www.idea.aw cu un 
contenido amplio di informacion pa start un negoshi. 


CADA BAHADA DI SOLO TA UN MAGIA, 
CU TA DURA PA UN RATO CORTICO. 
UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 
Nos MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 
Y TRAHA PA NOS DUSHI ARUBA 
INVERTIENDO DEN NOS MES, 
DEN NOS FAMIA Y DEN NOS PAIS, 
PA CREA OPORTUNIDADNAN NOBO, 
PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 


20 AÑA DI 


INVERSION Y 
22 OPORTUNIDAD 


